Só lyk Jan Taks se voorlopige syfers | Maroela Media
Die Suid-Afrikaanse Inkomstediens (SAID) het R66,2 miljard minder ingesamel as waarvoor begroot is.
Die SAID het Woensdag sy voorlopige syfers bekend gemaak en volgens die syfers het Jan Taks in die jaar tot einde Maart R1 356 miljard ingesamel.
ŉ Netto bedrag van R1 647,8 miljard is ingesamel waarvan R291,9 miljard van individue en maatskappye.
Die R1 356 miljard is R68,2 miljard (5,3%) meer as in die 2018-’19-boekjaar.
Die SAID se grootste bron van belastinginkomste is individue. Belastingbetalers het die afgelope boekjaar R528,9 miljard (39%) bygedra, terwyl belasting op toegevoegde waarde (BTW) R346,6 miljard (25,6%) bygedra het.
Maatskappye het R214,7 miljard (15,8%) se belasting betaal en invoertariewe het R55,4 miljard (4,1%) beloop.
Volgens die SAID het die relatiewe bydrae van hoofbelasting tot die totale belastinginkomste verander met ’n toenemende afhanklikheid van persoonlike inkomstebelastinginkomste, hoofsaaklik as gevolg van belastingbeleidsveranderings.
So indien daar so swaar gesteun word op individuele belasting sien ek maar ‘n styl pad vir SARS soos werkloosheid toeneem!
Ontsaglike bedrae. Dit laat mens wonder wat die effek op uitgawes gaan wees 2020. Rommelstatus, werkloosheid en pandemies is nie die enigste probleme wat gaan opduik nie
Die minderheid dra by tot die belastings poel, sal nooit volhoubaar wees nie. Rommelstatus nog net die begin….